Ako sa vyhnem vyschnutiu atramentových náplní?
Ten najjednoduchší spôsob je tlačiť pravidelne. Pokiaľ tak nerobíte, prípadne nevyužívate všetky farby, atrament v kazetách môže ľahko zaschnúť. Čím dlhšie je vaša tlačiareň neaktívna, tým je tento problém reálnejší. Ak aj nemáte dlhší čas čo tlačiť, vytlačte aspoň testovaciu stranu, prípadne fotografiu s množstvom farieb. Rozumné je taktiež vyhnúť sa umiestneniu tlačiarne k zdroju tepla, akým je napríklad radiátor. Priame slnečné žiarenie je tiež nevítaným prvkom. Nezabúdajte využívať nástroje na kontrolu a čistenie trysiek, ktoré vám tlačiareň poskytuje.
Podobne ako v prípade tonerov do laserových tlačiarní, aj u atramentových zariadení si možno vybrať spomedzi originálnych kaziet či alternatívnych. Originálne kazety pochádzajú priamo od výrobcu vašej tlačiarne, sú stopercentne kompatibilné. Ich nevýhodou je však vysoká cena. Výrobcovia alternatívnych náplní lákajú výrazne nižšími cenami, no náplň nemusí byť kompatibilná s vašou tlačiarňou. Je rozumné si to pred kúpou overiť, prípadne prekonzultovať s predajcom kaziet. Nákup alternatívnej náplne je ekonomicky oveľa výhodnejší.